સ્થાનિક લોકો બાબતે પણ તેણે વિનંતિ કરતાં કહેલું. “થોડા દિવસો પછી પણ જો આઝાદીના દરવાજા તમારા માટે ખૂલી જાય, તો એટલો વિચાર કરજો, કે ફેક્ટરીની આજુબાજુમાં રહેતા લોકોએ તમને વધારાની ખાદ્યસામગ્રી અને કપડાં પૂરાં પાડ્યાં હતાં. વધારાની ખાદ્યસામગ્રી મેળવવા માટે મેં મારાથી શક્ય એટલા ખર્ચ પ્રયત્નો કર્યા હતા. અને હું હજુ પણ તમને ખાતરી આપું છું, કે તમારી સુરક્ષા કરવા માટે અને તમારી રોજી જળવાઈ રહે તે માટે હું મારાથી બનતું બધું જ કરી છુટીશ. મધરાત પછીની પાંચ મિનિટ પછીના સમય સુધી, તમારા માટે મારાથી બનતું બધું જ કરવાનું હું ચાલુ રાખીશ.”